Aguascalientes
Aguascalientes, službeno Slobodna i suverena država Aguascalientes (šp: Estado Libre y Soberano de Aguascalientes) jest jedna od 31 savezne države i uz federalni distrikt jedna od 32 administrativne jedinice prvog niova Meksika. Nalazi se u centralnom dijelu države, unutar Srednjosjeverne geografske regije. Zauzima površinu od 5.617,80 km2 i po površini je jedna od najmanjih meksičkih država (29. po veličini). Prema podacima iz 2015. godine u državi je živjelo 1.312.544 stanovnika što je svrstava na 27. a po gustoći stanovništva od 230 stanovnika/km2 na 4. mjesto u državi. Naziv države preveden sa španskog na bosanski jezik doslovno znači "vruće vode" a sve zbog obilja izvora tople vode koji se nalaze na tom području. Graniči se državama Zacatecas na sjeveru i Jalisco na jugu. Glavni i najveći grad države jest istoimeni grad Aguascalientes.